《二月三日至芗山寺刘薰卿在焉》
宋代·曾丰

置身松下莫忘尘，况在松之上置身。
荒垒中盘平卧斗，澄江外置曲拖绅。
春熙天色如初醉，烟肃山容若半颦。
晋郡犹余晋时事，幽人疑是避秦人。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。